མཛད་པ་རགས་རིམས། སློབ་དཔོན་གསུམ་
གྱི་རྒྱུ་མཚན། དྲང་སྲོང་བསྟན་འཛིན་རྒྱལ་
པོའི་མཛད་པ་ཉུང་བསྡུས་བཞུགས་སོ།།
ཕྲག་དབོན་གྱི་བུ།

321
རྩོམ་པ་པོ་ངོ་སྤྲོད་མདོར་བསྡུས།
གཞུང་འདིའི་རྩོམ་པ་པོ་ཕྲག་དབོན་གྱི་བུ་ཞེས་པ་འདི་ཉིད་ཀྱི་རིགས་རུས་
ཆོ་འབྲང་དང་འཁྲུངས་འདས་ཀྱི་ལོ་ཚུགས། དགེ་སློབ་སུ་ཡིན་སོགས་ཀྱི་ལོ་རྒྱུས་
གང་ཡང་མ་རྙེད།

322
གཞུང་དངོས།
ཨོཾ་ཨཿཐཱ། འཚོ་མཛད་སྨན་གྱི་བླ་མ་དྲང་སྲོང་བརྒྱུད་པའི་ཚོགས་བཅས་
སྨན་སྐྱོང་ བསྲུང་ མ་ རྣམས་ མ་ ལུས་ དགོངས་ ལ་ རྒྱལ་ སྲས་ ཐུགས་ རྗེའི་ གཏེར་
མཛོད་ཡོངས་ཀྱིས་བྱིན་རླབས་ནས། ཞིང་གཤེགས་ ཀུན་ ལ་ སྐྱེ་ བ་ ཚེ་ རབས་
ཐམས་ཅད་ཐུགས་རྗེའི་སྤྱན་གྱིས་གཟིགས། སྔ་རབས་ནས་བཟུང་ད་ལྟའི་བར་
གྱིས་དྲང་སྲོང་མཁས་མཆོག་སློབ་དཔོན་ན་རིམས་ཀྱི། རིས་མེད་རྣམས་ལ་ནད་
ཀྱི་བཅོས་དང་སྨན་དཔྱད་ཕྱག་ལེན་མཛད་ལུགས་རྒྱུན་འདི་ཡིན་ནོ་རྒྱུད་འཛིན་
ཡོངས་ཀྱི་སེམས་ལ་ཞོག
ཐོག་མར་རྒྱུད་བཞི་བློ་ལ་བཟུང་ལ་དེ་ཡི་ཕྱག་ལེན་མ་ལུས་འཁྲུལ་མེད་ཡང་
དག་སློབས། རྒྱུད་བཞིའི་གཞུང་འདི་མི་ཤེས་པ་རྣམས་ཐམས་ཅད་ཤེས་པའི་
སློབ་དཔོན་དངོས་ནི་འདི་ཉིད་ཡིན། ཚིག་དོན་གོ་དཀའ་ཕྱི་ནང་གསང་བའི་
བྱེད་ལུགས་ཀུན་ལ་བླ་ མ་བརྒྱུད་འཛིན་ མ་ ཆད་ མ་ ཉམས་ རྩ་ བའི་ སློབ་དཔོན་
བསྟེན། སློབ་དཔོན་དེ་དང་གོམས་འདྲིས་མཐོང་ཐོས་རང་གི་ལག་ཏུ་ལོངས་
ངེས་པའི། བློ་མ་[ལ]ཞེན་ཅིང་རབ་ཏུ་གོམས་འདྲིས་ཐེ་ཚོམ་ཅི་ཡང་མེད་པར་
སྦྱངས། དེ་ནི་ངེས་པ་ཅན་གྱི་དྲང་སྲོང་མཆོག་གི་བརྒྱུད་འཛིན་སྲས་པོ་དངོས་
ཡིན་ནོ།། རྒྱུད་བཞི་དགོས་པའི་ཕྱིར་དུ་ཟབ་དོན་མན་ངག་སྦས་པ་མ་ལུས་ཇི་
སྙེད་ཅིག ཡོད་པ་དེ་དག་དྲང་སྲོང་མཉམ་ཉིད་རྡོ་རྗེའི་བསྟན་བཅོས་མན་ངག་
ནང་དུ་གསལ། གཞན་འཚོ་མཛད་མཁས་པའི་སྙིང་པོ་བསྡུས་ཆུང་འདི་འང་རྡོ་
ཁར་འདེད་པས་བཅོས་བསྐོར་ལ་ལ་ཟབ་ཙམ་ཡིན། དེ་བཞིན་མཐའ་བཞིའི་བེ་
བུམ་ནག་པོ་ཟེར་བ་ནད་ཀྱི་རྒྱུ་མཚན་ཡང་དག་འཁྲུལ་མེད་མན་ངག་ཟབ་ཅེས་
གྲགས། གཡུ་ཐོག་ཡོན་ཏན་མགོན་པོའི་མན་ངག་ཟབ་ཁྱད་གདམས་ངག་པོད་
ཆུང་བྱ་བ་ཁྱད་འཕགས་འདུག དེ་མཚུངས་ཁུ་ཚུར་འབུམ་ཞེས་ཁུངས་ཐུབ་

༄༅།གཞུང་དངོས།
323
མན་ངག་གི་ནི་རྩ་བ་ལྟ་བུ་རེད། སྙིགས་དུས་བསྐལ་བའི་མཐའ་[ ཐ]འདིར་
བདུད་རྩི་བུམ་པ་ཆེ་ཆུང་སྨན་སྦྱོར་བྱེད་ལུགས་ཤིན་ཏུ་རྩུབ་པ་འདུག་རུང་རིམས་
སོགས་ནད་ལ་གཞན་ལས་འདི་ཉིད་ཕན་ཐོག་ཆེ་ཞིང་ཁུངས་བཙུན་སློབ་དཔོན་
པད་འབྱུང་དཀའ། བྱང་ལུགས་ཉམས་ཡིག་བརྒྱ་རྩ་ཕལ་ཆེར་རྒྱུད་ཡིག་བསྡུས་
འདྲལ་ལར་ཕྱི་རྒྱུད་སྨན་སྟེང་ཁ་ཚར་མནན་[བསྣན] འདི་རྐངས་[ རྐང]ནི་
མན་ངག་ལེགས་རྒྱུ་མེད་རུང་བློ་ཆུང་རིགས་ཀྱི་མན་ངག་ཡིན། རོག་ཙོ་ཕྱོགས་
ཀྱི་གཙང་སྟོད་དར་མགོན་གྱིས་བྱས་ཟིན་ཏིག་ཡང་ཏིག་ཟེར་བའི་ནང་ལ་དུག་
བཅོས་རྟ་རི་མ་ཞེས་ཟབ་པ་འདུག སྟོད་ཕྱོགས་གདམ་ངག་པོད་དམར་པོད་ཁྲ་
བྲང་ཏིའི་གསེར་བྲེ་དངུལ་བྲེ་གཞན་མ་གཅེས་བསྡུས་ལ་སོགས་བྱང་ལུགས་རབ་
འབྲིང་མཐའ་[ ཐ ] སོགས་བྲང་ཏིའི་གདམས་པའོ།། རྒྱུད་ཀྱི་འགྲེལ་ཆེན་གཡུ་
ཐོག་དངོས་མཛད་ལ་ལ་གཞན་བྱས་ཆ་ལག་བཅོ་བརྒྱད་ཤོག་དྲིལ་སྐོཪ་གསུམ་
དང༌། སྙིང་ཐིག་རིགས་བཞི་གསེར་མཆན་ཟོང་མཆན་ཡིག་ཆ་མི་གཙང་ནའང་
ཁུངས་ཐུབ་རྩ་བ་ལྟ་བུར་འདུག
ཁྱད་འཕགས་དྷརྨ་སྭ་མིས་གསུངས་པའི་རིགས།། རྒྱུད་འགྲེལ་སྤེས་ཤེལ་
ཁྲ་[ ཕྲ] མོ་ཞེས་པ་དང་།། འགྲེལ་ཆེན་ཞེས་དང་ སྨན་ངོ་གསལ་བྱེད་དང་།།
གངས་ཅན་མན་ངག་ཀུན་གྱི་མཆོག་གྱུར་པ།༎ བྱེ་བ་རིང་སེལ་[ བསྲེལ]མ་བུ་ཁ་
འཐོར་ཞེས།། ཟབ་ཁྱད་ཆེ་ཞིང་ཚིག་དོན་འགྲན་ཟླ་མེད།། སྔ་རབས་འབུམ་
ནག་དོན་འགྲེལ་ས་དཔྱད་ལེགས།། གསུམ་དོན་[སུམ་སྟོན〕གྱིས་མཛད་མཁས་
པ་མི་དགུ་སོགས། ཇི་སྙེད་འདུག་པ་རང་གར་བབས་ཆོལ་ཙམ། ཀུན་ལས་
ཁྱད་འཕགས་མེས་པོའི་ཞལ་ལུང་དང་།། སྨན་མིང་རྒྱ་མཚོ་རྣམ་ཐར་འགོག་
མེད་གཏམ།༎ ཆབ་ཤོག་སྨན་གྱི་ཡིག་ཆ་སྣ་ཚོགས་དང་།། དེ་སོགས་བསྲེགས་
གཅད་[བཅད]གཙོ་[བཙོ]མའི་གསེར་ལྟར་འདུག། རྗེ་དེའི་སྐུ་སྐྱེ་སྐུ་བརྒྱུད་
མ་འཆུགས་པར།། གངས་ཅན་མཁས་མཆོག་དཔལ་ལྡན་ཟུར་མཁར་བ།། དུས་
གསུམ་མཁྱེན་པ་རྒྱལ་དབང་ཀརྨ་པས།། མཚན་དུ་ལེགས་བཤད་འཚོལ་ཞེས་

324
༄༅།གསོ་རིག་རྒྱུད་བཞི་སོགས་ཡིག་ཆ་ཐོར་བུ་ཐོ་བཀོད།
བཏགས་པ་དང་། ཞྭ་དམར་ཅོད་པཎ་འཛིན་པས་བློ་གྲོས་རྒྱལ༎ རང་གིས་
བཏགས་པའི་མིང་ནི་མེས་པོའི་འབངས།༎ ཀུན་གྱི་མིང་ནི་ཨ་འོ་[ བོ]ཆོས་རྗེ་
ཞེས།། མཁས་མཆོག་དེ་ཡིས་ཐོག་མར་ཟུར་མཁར་དུ།། དབང་ལུང་མན་ངག་
དུ་མ་གསན་པ་དང་། བཅུ་གསུམ་ཐོག་ནས་ཉེར་ལྔའི་བར་དག་ཏུ།། གསོ་
རིགས་རྒྱུད་ལུང་གདམས་པ་སྦྱངས་པ་མཛད།། རྒྱུད་བཞི་བརྒྱད་པ་མན་ངག་
ཕྱག་ལེན་ཀུན། གོང་སློབ་ལག་ལེན་ཀུན་གྱི་མཐར་ཕྱིན་པའི༎ ཚེ་འབུམ་རྡོ་
རྗེའི་དྲུང་དུ་ཟབ་ཁྲིད་གསན།། བཤད་སྲོལ་ཉམས་ཁྲིད་རྒྱས་བཤད་སློབ་པར་
མཛད། དེ་ ནས་ དུས་ བཟིངས་ [ བཟང] རྐྱེན་ གྱིས་ དབུས་ གཙང་ ཕྱོགས།།
བཤད་གྲྭ་ལེགས་བཤད་གླིང་དུ་བཞུགས་བྱས་ནས༎ གཙོ་བོ་ནང་དོན་དམ་ཆོས་
སྙིང་པོ་མཛད།། ཞོར་དུ་ཚད་མ་ལ་སོགས་རིག་གནས་བཅུ།། ཕུལ་ཕྱིན་སྦྱངས་
པ་མཛད་པའི་རྗེས་ཀྱིས་སྐབས།། རྒྱལ་དབང་དབང་ཕྱུག་རྡོ་རྗེ་དེར་ཕེབས་
དུས།། རིག་གནས་ གཞན་ པའི་ མཁས་ པ་ མང་ ཡོད་པས།། རིགས་རུས་ཆོ་
འབྲང་གང་དུ་སྤགས་ནའང་།། གསོ་རིགས་[རིག]སྨན་དཔྱད་ཁོ་ན་རང་བྱེད་
དགོས།། གཙོ་བོར་མཛོད་ཅེས་བཀའ་ལ་གཡོ་མེད་ཕྱིར།། གཙང་གི་གླང་བུ་
ཆེར་རྗེར་སླར་བསྐྱར་ནས།། དོགས་བཅད་དེ་ནས་(སྐྱ་)སྐྱ་སྨན་གྲོང་པ།། བྲང་
ཏི་ཡབ་སྲས་དྲུང་དུ་ལུང་མན་ངག། སྟོད་ཕྱོགས་དར་པོ་ཆེ་ཚད་ ཉམས་ཁྲིད་
ཞུས།། སྲས་པོར་གཡུ་ཐོག་སྙིང་ཐིག་དབང་ཕར་ཕུལ། རྒྱང་ཙམ་བཞུགས་
ནས་ཞིབ་བཏགས་དོགས་གཅོད་མཛད།། རིམས་ཀྱིས་བལ་པོ་འདོལ་ཁ་མངའ་
རིགས་[རིས]སོགས།། ཡུལ་གྲུ་དུ་མར་བྱོན་ནས་སྨན་དཔྱད་ཀྱི༎ དོགས་
གཅོད་གཡེ་དྭགས་ལྷོ་ཕྱོགས་དབུས་གཙང་ལྗོངས།། ཀོང་པོ་རྒྱ་ལ་ཡན་ནས་གུ་
གེ་མན། སྨན་དཔྱད་ཤེས་ཚད་ཡོངས་ལ་གཞུང་གདམས་ངག། གཞི་ལམ་
འབྲས་བུ་སོགས་ཀྱི་དོགས་གཅད་པས།། དབྱར་ཆུ་ཙམ་གྱི་དྲོད་ལས་མི་འདུག་
པས།། ར་སའི་རྡོ་རིང་མཛེས་བྱེད་ལན་གསུམ་བར།། དོགས་གཅོད་མཛེས་
པར་བྱས་པས་ལན་བྱུང་ཡང་།། དྲིས་ལན་མ་ཐེབས་རང་གིས་དངོས་ལན་བྱས།

༄༅།གཞུང་དངོས།
325
དབུས་གཙང་ལྗོངས་ལ་སྨན་སྦྱིན་སློབ་མ་བསྐྱངས།། ལྕོག་གྲ་[གྲྭ]མཛད་ནས་
ཡུལ་གྲུ་ཀུན་ལ་བྱོན། སྤ་སྣམ་སྡེ་པ་རྒྱལ་དབང་གྲགས་པའི་དྲུང་།། དྲུང་འཁོར་
ཞལ་འཕྲོས་མཛད་ནས་རྒྱང་ཙམ་བཞུགས།། རྒྱུད་སྡེའི་པར་གྱི་བཀའ་ཁྱབ་ཞུས་
པ་དེ།། རྣམ་སྤངས་ཚེར་དགོངས་ཐུགས་ལ་མ་ཤོམ་པ།། མེས་པོའི་ཞལ་ལུང་
རིགས་ གཉིས་ སྨན་ མོའི་འགུལ།། བརྩམས་ཤིང་རྗེས་ སུ་ ཕྱི་ རྒྱུད་ སྟོད་ ཆ་ ཡི༎
ཞལ་ལུང་རིགས་གསུམ་སྤ་སྣམ་ཡུལ་དེར་མཛད།། དེའི་རྗེས་ཡར་རྒྱབ་དཔོན་
ཆེན་དང་འཇལ་ཞིང་།། བཀའ་བློན་གསུང་འཕྲོས་མི་ཆོས་མཁས་མཛད་ནས།།
སྐབས་ཤིག་ཞུ་ཚིག་འབུལ་ལུགས་འདི་བཞིན་མཛད།། གསོ་རིགས་[རིག]རྒྱུད་
སྡེ་མཆོག་གྱུར་དམ་པ་ནི།། ཤིང་རྟ་ཆེན་པོ་འདམ་དུ་བྱིང་བ་འདི། དྲངས་ནས་
གསོ་རིགས་[ རིག ] བསྟན་པ་ཉིན་བྱེད་ལྟར།། དགོས་ཞུས་དེ་འདྲ་ཡོང་ཞེས་
དཀའ་[བཀའ ]བཞེས་མཛད།། དེ་ནས་ཟུར་མཁར་རྒྱུད་བཞི་རྣམ་དག་དང་།།
གཡུ་ཐོག་ མགོན་ པོའི་ རྒྱུད་ བཞི་ ཕྱག་ དྲེག་ མ།། སྒང་བསྡུར་པར་དུ་བསྐོས་
[བརྐོས]པས་ས་གསུམ་དུ།། སྙན་གྲགས་དབྱར་གྱི་རྔ་བཞིན་ཁྱབ་པར་གྱུར།།
རིམས་ཀྱིས་ཤེས་བྱ་སྤྱིའི་ཁོག་ཕུག་དང་།། དྲང་སྲོང་དྷརྨ་སྭ་མིའི་རྣམ་ཐར་ནི།།
འགོག་པ་མེད་པའི་ཡི་གེའི་གཏམ་ཞེས་མཛད།། བརྒྱད་པའི་སྨན་ངོ་གསལ་བྱེད་
སྙན་ངག་གི། མེ་ལོང་ཞེས་དང་མངོན་བརྗོད་བསྟན་བཅོས་དང་། ཆབ་ཤོག་
རྒྱས་བསྡུས་སྣ་ཚོགས་ཅི་རིགས་དང༌།། སྒྲ་དང་སྙན་ངག་རྒྱུད་བཞིར་དོན་ཆེད་
དུ།། སྨན་མིང་རྒྱ་མཚོ་ཞེས་པའི་བསྟན་བཅོས་སོགས།། ཇི་སྙེད་སྔར་མ་གྲགས་
པའི་ཚིག་དོན་ཀུན། གསེར་ཞུན་ལྟ་བུའི་མཛད་པ་བསམ་མི་ཁྱབ། འདོལ་
ཁར་ཞོགས་གཅིག་གཡུ་ཐོག་མགོན་པོ་དེས།། དངོས་སུ་ཞལ་བསྟན་གསུང་བྱོན་
བྱིན་རླབས་མཛད།། སྙིང་ཐིག་དཀྱིལ་འཁོར་ཞལ་ཕྱེ་བླ་སྒྲུབ་སྐབས།། མ་ཧཱ་གུ་
ཎའི་དཀྱིལ་འཁོར་ཞལ་ཡང་གཟིགས།། ཆབ་ཤོག་ཐུགས་རྩོམ་གསོལ་བ་བཏབ་
པའི་དུས།། དྷརྨ་སྭ་མི་དྲང་སྲོང་ཚོགས་བསྐོར་གཟིགས།། དེ་སོགས་མཛད་པ་
བསམ་གྱིས་མི་ཁྱབ་ཞིང༌།། ལྕོག་གྲ་[གྲྭ]འཕན་ཡུལ་ནང་དུ་བྱོན་པའི་ནད་པ་

326
༄༅།གསོ་རིག་རྒྱུད་བཞི་སོགས་ཡིག་ཆ་ཐོར་བུ་ཐོ་བཀོད།
གཅིག་ལ་ གློ་ བ་ སྐམ་འབྱར་རེད།། གསུངས་ནས་རྫིང་ལ་ནད་པ་ཆུར་བཅུག་
ནས།། དྲོད་[གྲོད]པ་ཆུས་བཀང་སྟོད་བཏགས་དབྱུག་པས་དྲངས།། བཏབ་
ནས་དེ་ནས་ཐོན་ཕྲལ་ཕྲལ་དུ་བདེ།། གཅིག་ལ་རྩ་ཆུ་ནད་བརྟགས་[ རྟགས]
གཞན་མ་གཟིགས།། ཕར་འགྲོ་ཚུར་འགྲོ་འགའ་ཞིག་བྱེད་བཅུག་པས། དེ་ནི་
བཅོས་མེད་ཞག་གསུམ་འཆི་ཞེས་གསུངས།། མངོན་པར་ཤེས་པས་ཡིད་ཆེས་
སྙན་གྲགས་བྱུང་།། ནད་པ་གཅིག་ལ་ངོ་མཚར་རྩ་གཟིགས་ནས། ཨ་མ་ནད་
མེད་དེ་ལ་རྩ་གཟིགས་ནས།། བུ་མོ་ནད་པ་གྲགས་[དྲག]པའི་ཞལ་བཞེས་དང་།།
དགྲ་གྲོགས་བརྩིས་ནས་ནད་བརྟགས་སྨན་བཅོས་མཛད།། དེ་ཡིས་ངེས་པར་
ཕན་ནས་བཏང་[གཏང]རག་ཏུ།། ཆིབས་པ་གཡུ་སྤྱང་ཕུལ་ཞེས་སྙན་གྲགས་
བྱུང་། དེ་སོགས་བརྗོད་ཀྱིས་མི་ལང་ཁྱད་བཅོས་མཛད།། དེ་ལྟར་མཁས་པ་
ཆེན་པའི་རྣམ་ ཐར་ནི།། རྒྱ་མཚོའི་ཆུ་ཐིགས་ཙམ་ ཡིན་ གཞན་ ལ་ གཟིགས།།
ཀོང་པོ་ཕག་[ ཕྲག ]དབོན་བུ་ཡིས་དད་གུས་བྲིས།། དེ་སོགས་ཕན་ཡོན་མཐའ་
དག་མ་ལུས་པ།། ནོར་བུ་ལྷ་བསྲུང་ཚོགས་རྫོགས་རྒྱུར་གྱུར་ཅིག། མངྒལཾ༎
དྲང་སྲོང་བསྟན་འཛིན་རྒྱལ་པོ་རང་གི་ཕ།། བྱང་ངོས་པ་ཞེས་སྡེ་དཔོན་
རིགས་འཁྲུངས་ནས།། སྒར་པ་མཚན་དོན་རྒྱུགས་ནས་བཀག་པོར་ཕུད།། བཅོ་
བརྒྱད་ལོན་ནས་སྐྱིད་ཤོད་ཞབས་དྲུང་གི། བླ་སྨན་རིན་ཆེན་སྡིངས་ཀྱི་དགོན་
ཆུང་གི།། བླ་མ་མཛད་ཅིང་དེ་ཡི་འཁྲུངས་ཡུལ་ནི། ཆུ་ཤུལ་ན་བོ་དྲུང་འཚོ་
སེམས་དཔའ་ཆེ། ཐོག་མར་ཚལ་དུ་དྲུང་འཚོ་རྡོ་རྗེ་ཡབ།། འཚོ་བྱེད་བཟང་པོ་
ཞེས་པའི་དྲུང་དུ་གཏུགས།། དེ་ནས་བྱར་དུ་བྱོན་ནས་སྨན་དཔྱད་བསླབས།།
བྱར་པོ་ པཎ་ ཆེན་ དངོས་སློབ་འཚོ་བྱེད་ནི།། མཁས་པ་ཟླ་བའི་དབང་ པོའི་
ཞབས་སུ་གཏུགས།། དཔལ་ལྡན་རྒྱུད་བཞིའི་ཚིག་དོན་མཐར་ཕྱིན་ནས།། རིན་
ཅེན་སྡིངས་ སུ་ བཞུགས་ ནས་སློབ་མ་བསྐྱངས།། དྲང་སྲོང་དགོངས་རྒྱན་ ཕྱི་
བརྒྱུད་རང་འགྲེལ་དང༌།། རྒྱུད་ཆེན་བསྡུས་པ་ལ་སོགས་བསྟན་བཅོས་འགའ།།
མཛད་ཅིང་བྱང་ ཆུབ་ ལམ་རིམ་ཐུགས་ལ་བསྐྱངས། སྐྱིད་བདེ་བླ་སྨན་བུས་

༄༅།གཞུང་དངོས།
327
ཕྱོགས་བྱང་སེམས་ཀྱི། དངོས་ནས་ནད་པ་མང་པོར་འགྲོ་ཕན་མཛད། སློབ་མ་
བསྐྱངས་ཤིང་རྒྱུད་བཞིར་འཆད་ཉན་དང༌། མན་ངག་ལ་སོགས་ཟབ་ཁྲིད་ཀུན་
ལ་སྣང་[ གནང་]། ། ལྷག་ཏུ་ནང་སོ་བྱང་ངོས་ཞེས་པ་ཡི།། དེ་ཡི་ཞབས་ལ་
གཏུགས་ནས་ལོ་བདུན་བརྒྱད།༎། བཞུགས་ནས་དཔལ་ལྡན་རྒྱུད་བཞིའི་ཚིག་
དོན་ཀུན།། མཐའ་དཔྱད་ མཁས་པར་བསླབས་ནས་སློབ་དཔོན་དུ།། རྒྱུད་
བཞིའི་རྒྱུགས་ཕུལ་ཞིབ་བཏགས་དྭོགས་[དོགས]ཀྱང་བཅད། ཉེ་བ་ཀུན་ལ་
སློང་མོ་དང་བཅས་ནས།། སྐུ་དྲིན་མཁུར་ཕྱོགས་བཏང་[གཏང]རག་མཉེས་
པར་མཛད།། དེ་ནས་འཕན་ཡུལ་ཕྱོགས་སུ་གྲོ་ས་ས།། ཚོགས་གཉིས་རྒྱ་མཚོའི་
དངོས་སློབ་གནས་བརྟན་པ།། རིག་གནས་སྤྱི་དང་ཁྱད་པར་སྨན་དཔྱད་ལ།།
མཁས་པར་འགྲན་ཟླ་བྲལ་བའི་གཟིགས་རྒྱ་ཆེ།། གསུང་བཤད་ཤིན་ཏུ་རྒྱས་པ་
ཟུར་མཁར་བ།། དང་མཚུངས་རྒྱུད་དང་མན་ངག་ཕྱག་ལེན་ཀུན།། ཚིག་དོན་
མཚུངས་པའི་ཕྱག་བཞེས་ཕུལ་ཕྱིན་པ༎ ཟུར་བཅོས་མན་ངག་དུ་མ་ཀུན་མཁྱེན་
ཞིང་།། ཁྱད་པར་སྙིང་ཆུ་མཁལ་མ